Kommunikation med både Marga og hendes assistent Daniel var yderst tilfredsstillende fra start til slut.
Lejligheden, som var meget ren og indbydende havde en fantastisk beliggenhed i hjertet af Madrid, hvilket var det, vi lagde vægt på, da vi lejede den.
Billederne på Airbnb's hjemmeside viser lejligheden, som den er... "Goya Suite" er en af 4 lejligheder, som er indrettet i en tidligere stor lejlighed. For at få plads til både soveværelse, stue og køkken og badeværelse på forholdsvis få kvadratmeter fungerede alt ikke lige funktionelt. Det var også tydeligt, at det var en udlejningslejlighed og ikke et privat hjem, som var stillet til gæsternes disposition, da noget af den hjemlige charme, vi havde oplevet ved andre lejligheder manglede.
Vi var dog som helhed yderst tilfredse med opholdet og kan på det varmeste anbefale Margas lejlighed som et rigtig godt alternativ til et hotelophold.